JohanHeinsen/ENO huggingface dataset:
Kiøbenhavns Postrytter, 1793-08-05
Efter de østpreussiske Kiøbmænds Forestillinger har Regieringen sammesteds under 20de Junii tilladt Jndførselen af alle Slags smeddet Jern, fornemmeligen det Svenske, imod de sædvanlige Toldafgivter.
Kiøbenhavns Postrytter, 1793-08-05
Wien, den 24 Julii. Major Vermati, som den 19de bragte os Efterretningen om Fæstningen Condes Erobring, blev her med dobbelt Glæde imodtaget, siden han eengang forhen i den sidste Tyrkekrig havde bragt Beretning om Seyeren ved Focksany. Den fangne Commandant, General Chanceler en Eleve af vort Jngenieur Academie, hvorfra han blev ansat ved Genie Corpset; men da der ved en Leylighed blev ham een foretrukket, takkede han af, gik i fransk Tieneste, og sandt det da i Revolutionstiden ikke vanskeligt at blive fransk General. Han skal være henved 34 Aar gammel.
Kiøbenhavns Postrytter, 1793-08-05
Prindsen af Coburg har allerede indsendt Fortsættelsen, af sin Operationsplan, ifald Valenciennes falder i vore Hænder. Den er strax sendt videre til Feldtmarechal Lasey. - Oberst von Maack, som for sin Helbreds Skyld reyser hiem til Gallizien, er af den Meening, at Valenciennes i de første Dage af August Maaned maae have overgivet sig.
Kiøbenhavns Postrytter, 1793-08-05
Her gaaer i denne Tid mange Slags Rygter. Saaledes hedder det iblant saameget andet, at de allierte Hoffers Cabinetter nu arbeyde med forenede Kræfter paa en Plan til en nye og forbedret Regieringsform for Frankerige, hvis Udførelse og Antagelse skal blive Grundlaget get og den eneste betingelse til Freden. Denne Plan skulde da først sendes de franske Prindser og Hovederne for Contrarevolutionen; men siden ogsaa communiceres de udenfor Alliancen værende europæiske Hoffer, og tilsidst endeligen bekiendtgiøres den franske Nation, med den udtrykkelige Erklæring: at Frankerige ey uden denne Plans formelige Antagelse vil blive erkiendt for en selvstændig Stat, men i modsat Fald skal behandles som alle sædelige Nationers Fiende, og til Godtgiørelse for de paa gaaede Omkostninger udstykkes og deles.
Kiøbenhavns Postrytter, 1793-08-05
Etweill, den 24 Julii. Jeg var i Maynz, og kan forsikkre, at Staden ey er nær saa ilde tilredet, som man giør Ord af. Vel ere de fleste Huse uden til beskadigede, men Hovedgaderne ere saagodt som urørte. Hele Augustinergaden ligger i Gruus.
Kiøbenhavns Postrytter, 1793-08-05
Capuzinerkirken og mange flere Kirker ere deels ruinerte, deels skilte ved eet eller flere af deres Spire. Alt Slags Grønt og Kiød er temmelig kostbart, men Brødet ikke. Herefter vil Maynz faae Tilførsel nok. Af Stadens egentlige Indbyggere er der død meget saa, naar undtages de, som bleve ihielslagne, da Dominicaner Hvælvingen indstyrtede. Endog de Emigrertes Eiendele ere saa temmeligen blevet skaante, da deres Huse ere blevet staaende tillukte og i samme Stand, hvori de forlod dem.
Kiøbenhavns Postrytter, 1793-08-05
Cølln, den 25 Julii. J vore Aviser læser man følgende Besynderlighed: "Den tyrkiske Keyser har aabnet et Laan af 12 Millioner Gylden i Amsterdam, og for denne Sum givet et klækkeligt Hypothek af kostbare Juveler. Hvorvidt dette er sandt, vil Tiden lære.
Kiøbenhavns Postrytter, 1793-08-05
Speyer, den 25 Julii. Den imellem Landau og Colmar staaende franske Armee skal være 120000 Mand stærk. Da man frygtede for en Hoved-Bataille med disse, saa var her allerede bestilt 200 Vogne, hvilke i Nødsfald skulde staae i Beredskab, men nu, da Fienden er drevet tilbage, ey længer bruges. De mangfoldige blesserte, som bringes herhid, blive for det første indlagte i Klostrene.
Kiøbenhavns Postrytter, 1793-08-05
Saasnart det rygtedes, at Maynz havde capituleret, og at Østerrigerne og Preusserne vare i Anmarch imod Landau, trak Franskmændene sig over Hals og Hoved tilbage, og vare nødte dertil, da Tydskerne fulgte dem i Hælene. – Det Wurmserske Corpses Krigscasse og Cancellie er allerede transporteret længer frem.
Kiøbenhavns Postrytter, 1793-08-05
London, den 26 Julii. J Forgaars fik Admiralitetet nye Depecher fra Admiral Gardiner i Vestindien, men med den ubehagelige Tidende, at bemeldte Admiral vel havde sat de ombord paa hans Flaade værende Landtropper i Land paa Martinique, men at han, da han fandt, at alle Jndvaanerne paa Øen vare eenige i at giøre ham Modstand, havde strax maattet lade de i Land satte Tropper giøre Halt under hans Kanoner, indtil han igien kunde faae dem ombord; og at han, førend han kunde foretage noget videre, maatte oppebie Forstærkninger fra de Engelske og Spanske Øer, Admiral la Forey, som saa let fik Den Tabago erobret, er nu med Linieskibet Trusty kommet her tilbage fra sin Vestindiske Expedition. Han forlod Antigua den 23de Junii, paa hvilken Dag man der ey vidste noget om Martiniques Erobring, som man havde forestillet sig saa Efter hans Sigende kan vi om 10 til 14. ubetydelig. - Dage vente en Vestindisk Coffardieslaade af 100 Seylere paa Themsen.
Kiøbenhavns Postrytter, 1793-08-05
Varmen har i nogle Dage her været saa overordentlig, at Arbeydsfolkene paa mange Steder ere ved Høehøsten, faldne døde ned paa Marken. J Jrland tage Uroelighederne svarere til end af. J Nærheden af Limmerik er der i en Skarmydsel imellem Jnsurgenterne og Landmilicen deels dræbt og deels saaret 130. af førstmeldte.
Kiøbenhavns Postrytter, 1793-08-05
J Philladelphia er Hr. Genet virkeligen den 16 May. erkiendt som Republiken Frankeriges Gesandt, og har overleveret Statssecretair Jefferson sine Creditiver. Dagen før havde han fra Borgerskabet i Philladelphia faaet en Addresse, hvori man lykønskede ham til hans Ankomst, og glædede sig over at see i ham en Repræsentant fra en frie Republik, hvis Hielp man for største Deelen kunde takke for sin nærværende Lykke.
Kiøbenhavns Postrytter, 1793-08-05
Frankfurt, den 27 Julii. Det Kongelige Preussiske Feldt Krigscommissariat, som hidtil har været her i Staden, er i Gaar forflyttet til Maynz, hvorfra det, ligesom Armeen trænger sig længer og længer frem, skal, som man troer, bringes til Worms. Med de her værende Krigscasser gaaer det ligedan, og en Deel af det preussiske Lazareth skal allerede næste Mandag afsted.
Kiøbenhavns Postrytter, 1793-08-05
Man vil forsikkre, at den preussiske Oberst Szekeli har maattet forlade det med 1500 Mand besatte Carlsberg ved Zweybrücken.
Kiøbenhavns Postrytter, 1793-08-05
Hamburg, den 31 Julii. En den 14 hujus fra Nantes afgaaet og her nyelig ankommet americansk Skipper har bragt Bekræftelse paa den Efterretning, at Udførsel af Casse og Sukker er der strængeligen forbudet. J Nantes laae samme Gang to americanske Skibe, som ingen Ladning kunde faae, og nysmeldte Skipper havde ikke heller faaet fuld Ladning.
Kiøbenhavns Postrytter, 1793-08-05
Barom. Therm.
Kiøbenhavns Postrytter, 1793-08-05
Vinden. 29 Julii. 19 Varme. O. N. O. V. N. V. 1 August. N. V. N. O.S. H. Udi afvigte Uge fra den 27 Julii til den 3 August, ere i denne Kongel. Residence-Stad copulerede 12 Par. Fødte Drenge 29, Piger 38, tilsammen fødte 67. Døde Mænd 8, Qvinder 5, Drenge 8, Piger 4, af følgende Sygdomme: Barselseng 1. Brystsyge 2 Dødfød 4 Forraad, nelsesseber 3. Guulsoet 1. Jnflammation 2. Slag 6. Tænder 1. Tærende Syge 3 Uangivne Svagheder 1. Vatter, soet 1. Tilsammen døde 25. Altsaa 42 flere fødte end døde. Den Kongelige Hof- og Stats-Calender for Aaret 1793. kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-08-05
Den aarlige Samling af de i Aaret 1792 udkomne Kongelige Forordninger, Placater &c.; kan nu tilkiøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-08-05
AVERTISSEMENTS. Mandagen den 9de September førstkommende bliver paa det Kongelige priviligerede Assistentshuus foretagen og holden Auction over endeel forfaldne og uindløste Pandter, som fra den 11te Januarii til den 12te Julii 1792 ere satte, bestaaende af Guld, Sølv, Silke, linnede og uldne Gangklæder og Tøy, samt Tin, Kobber og Messing m.v.; tillige bekiendtgiøres, at Kiøberne af de contrebande og til Udførsel af Landet bortsolgte Pandter, have ganske at rette sig efter Placaten af 30te December 1780, og at slige Pandter maae være udførte inden 3 Maaneder fra den Tid de til Toldboden, ere afgivne.
Kiøbenhavns Postrytter, 1793-08-09
Kiøbenhavns Aar. No. nihuus. sk. siunis. Post-Tidender, samt huus, Fredagen, den 9 August. Peraladevet ugentlig 2de Stykker, ved van Høster.
Kiøbenhavns Postrytter, 1793-08-09
Petersburg, den 18 Julii. Fra Archangel er indløbet den ubehagelige Tidende, at en sammesteds udbrudt Ildsvaade har lagt henved 80 mindre og større Bygninger, samt nogle Kirker, i Aske. Til Lykke skal Udlændingenes Oplagshuse, saaog det Calayske og Beckerske Huus, være blevet skaante.
Kiøbenhavns Postrytter, 1793-08-09
Grodno, den 22 Julii. J Dag er Sessionstractaten angaaende de af Rusland nyeligen i Besiddelse tagne Provindser undertegnet og formeligen expederet af Ambassadeur Sievers og den til Underhandlingerne med ham af Rigsdagen udnævnte Deelegation. Den Preussiske Tractat er ogsaa allerede i fuld Gang, og vil formodentligen om en kort Tid være bragt i Stand af den Kongelige Gesandt von Buchholz og den med ham i Conference staaende Deelegation.
Kiøbenhavns Postrytter, 1793-08-09
Maynz, den 27 Julii. Nu ere da alle Leyre omkring denne Stad opbrækkede; og alt hvad der ikke udfordres til vores Besætning, bliver transporteret til Landau, Lautern, Trier og Nederlandene. Om de med klingende Spil afmarcherende Franskmænd kunde man fortælle mangehaande Anecdoter, som stemme ret godt med Nationalcharacteren. Jblandt andet forsikkrede de næsten alle for Alvor, at de inden tre Maaneder ville igien marchere ind i Maynz. Da Maynzerne ved Udmarchen styrtede som Rasende ind i de franske Geledder, for at udrive og mishandle de forklædte Clubister, gjorde Franskmændene ikke ringeste Mine til at redde deres Venner, men de stødte dem endog ud til de forbittrede Tydskere. Ogsaa Bøhmer sidder i god Forvaring. Giestgiveren Ruffel reed i Husaruniform, som Capitain, ved Siden af Merlin, der var klædt som han Men ved Marienborn kiendte de Maynziske Emigranter ham, re ham ud af Colonnen, og i faa Minuter vare hans med Guld fyldte Lommer tømte. Hele Dagen efter Udmarche- og Preussernes Jndmarch var man beskæftiget med at frem søge Clubisterne af deres Smuthuller. Hvert Øyeblik saae man een og anden slæbes mere død end levende igiennem Gaderne. Plyndresygen forenede sig snart med Hævngierrigheden, og de fraværende Clubisters, som Potockys, Pithons o. s. v. Huse bleve udplyndrede. Jsætvar Scenen i Pithons Huus ret comisk hæslig. Jmedens nogle inden til nedreev og bortførde alt hvad der kunde nedrives og bortføres, tyldede andre Viin i deres udenfor Vinduerne staaende Consorter. Meublerne solgte man uden Omstændighed til den første den bedste, og enhver vilde gierne have noget af disse Sager, til en Erindring om deres famense Eiere.
Kiøbenhavns Postrytter, 1793-08-09
J Gaar henimod Aften ankom Kongen af Preussen under høye Jubelskrig her til Staden. Alle vare begierlige efter at see denne Monark, der nu som Seyerherre besøgte en Stad, som han i forrige Aar, efter Sammenkomsten med Keiseren, forlod just paa samme Dag, paa hvilken Capitulationen i dette Aar blev underskrevet.
Kiøbenhavns Postrytter, 1793-08-09
Hvad den Skade angaaer, som Maynz ved Beleyringen har liidt, da er den ikke nær saa betydelig, som man har forestillet sig den. Maynzerne paastaae desuden, at Jldens største Ødelæggelser ikke saameget maa tilskrives de tydske Kugler som Mordbrand, da det er altfor bekiendt, at man adskillige Gange og paa forskiellige Steder har sat Jld paa Staden, og at Clubisterne dertil have hyret de Franskmænd, som dertil fandtes villige. J det ringeste er det mærkeligt, at de geistlige og adelige Huse have ved saadan Leylighed liidt meest.
Kiøbenhavns Postrytter, 1793-08-09
Warschau, den 27 Julii. Fra Petersburg meldes, at den forrige her residerende Ambassadeur, Greve von Stackelberg, har af Keyserinden paa Livstid faaet et Landgods, der aarligen indbringer 5000 Rubler, foruden en Pension af 3000 Rubler aarlig, og at Greve Romanzow nu er udnævnt til hans Eftermand ved det Stockholmske Hof.
Kiøbenhavns Postrytter, 1793-08-09
Den fra Constantinopel til Petersburg ankomne Greve af Choseul-Gouffier har havt Audience hos Keyserinden.
Kiøbenhavns Postrytter, 1793-08-09
Wien, den 27 Julii. Fra Arvelandene er der fra April til den sidste Junii everet omtrent 2 Millioner 800000 Gylden i Sølv, og over 1 Million i Guld, til Myndtvæsenet her.
Kiøbenhavns Postrytter, 1793-08-09
Manheim, den 28 Julii. Vi have allerede seet en Deel af den franske Besætning i Mayn, marchere herforbi, under en Escorte af sachsiske Tropper. To Courerer bragte os for nyeligen den behagelige Tidende, at General Wurmser har i Egnen ved Landau slaget Franskmændene, og forfulgt den adsplittede Armee 3 Mile bag ved bemeldte Fæstning. Denne Affaire skal være forefaldet i Gaar. Omtrent paa samme Tid have Preusserne angrebet deres Fiender i Hertugdømmet Zweybrücken, ligeledes slaget dem paa Flugten, og forfulgt dem et langt Stykke forbi Zweybrücken. En Coureer fra Bayreuth, som Hertuginden af Würtemberg, havde afsendt, for at complimentere Prinds Ludvig Ferdinand af Preussen, der ligger syg af den Blessure, han fik ved Maynzes Beleyring, havde ogsaa Depecher med til Prindsen af Würtemberg ved den tydske Armee. Denne Coureer kommer just nu tilbage, har været Øyevidne til Slaget, og forsikkrer, at der efter Træfningen er kommet en utroelig Mængde franske Deserteurer over til den tydske Armee.
Kiøbenhavns Postrytter, 1793-08-09
Paris, den 29 Julii. Alting har her i disse Dage været i fuld Bevægelse, især siden General Custines og adskillige andre Personer bleve arresterte og hensatte i Abbediet. Alle Posteringer ere besatte med dobbelt Vagt, og Gaderne vrimle af Patrouiller. Fra hver Section udcommanderes dagligen 200 Bevæbnede til Tienesten, og Abbediet allene har en Vagt af 400 Mand. Den nye Parisiske Revolutionsarmee, som man saalænge har arbeydet imod, er altsaa nu virkelig til; thi de 200 Bevæbnede, som hver Section dagligen maa levere, bestaae af lutter Folk, der ere paa det herskende Partie, hvorfor ogsaa hver Mand har sine 40 Sous Drikkepenge om Dagen. Denne Vagternes overordentlige Fordobbling har havt Sted siden den 23de om Aftenen, da Municipalitetet foranstaltede den, siden det, da Danton og Chabot ey længer ere Medlemmer af Velfærdscommissionen, river al Magt og Myndighed til sig, hvorfor man ogsaa troer, at det vil fordre Custines for sin Skranke, eller maaskee aftvinge Conventet et nyt Decret. Hertil kommer, at man endnu slaaes om Brødet hos Bagerne; hvilket ligesom de høye Priiser paa andre Levnetsmidler giør, at man hvert Øyeblik frygter for høystfarlige Optrin i denne Hovedstad. Saameget besynderligere forekommer denne pludselige Mangel paa alting, som baade Mairen Pache og Ministeren Garat har meere end eengang forsikkret Conventet, at Paris var forsynet med Levnetsmidler til 7 Maaneder.
Kiøbenhavns Postrytter, 1793-08-09
General Custines blev egentlig Natten til den 22de arresteret. Først skulde han været hensat i det Luxemburgske Palais; men Municipalitetet sendte ham smukt til Abbediet. J denne Anledning var Conventets Session den 22de temmelig vigtig. Bazire sagde reent ud: "Jeg veed med Vished, at Custine har sat Mange Skruer i Hovedet. J Gaar gik han at spadsere i Palais Royal; og han lod sig ikke saa snart see, førend alle Spidsbuber og Svirebrødre flokkedes omkring ham, og raabte: Custines leve! Derimod maatte Folk af Biergpartiet Dagen før lade sig insultere. Man siger desuden, at han har deelt Penge ud iblant Qvinderne, for at holde Gæringen vedlige. Jeg paastaaer derfor, at han skal forblive i Arrest, indtil alting paa det nøyeste er undersøgt – Egentligen forholde disse af Bazire anførte Facta sig saaledes: Custine gaaer i Haugen for at spadsere. En af de andre Spadserende bliver nysgierrig, og spørger, hvem den General var, Borgeren Neveul kiender ham, og svarer: det er Custines; hvorpaa den Nysgierrige klappede i Hænderne, og endeel andre med ham. Med det andet Factum hænger det saaledes sammen: En Convent Deputeret fra Biergpartiet, med lange Buxer og blotte Fødder i Skoene, gik forbi et velklædt ungt Menneske, og spottede ham derfor. Det faldt den unge Mand ind at spørge, om man da endelig skulde see ud som et Sviin, for at passere for Patriot, Uden at svare, hæver den Deputerte Stokken imod ham. Andre lagde sig derimellem. Man arresterede dem begge. Det unge Menneske blev ført for Politieretten, men den Deputerte lod man gaae. Neppe havde Bazire yttret sine Tanker om Custines, førend den Deputerte Simond reyste sig, og forlangede, at man skulde spørge Krigsministeren, om det var sandt, at Custines havde sagt: "Jeg lader kun de Decreter exequere, som jeg finder rimelige; Resten bruger jeg til Papilloter. – Simond paastod, at Velfærdscommissionen, ifald det forholdt sig saaledes, skulde staae til Ansvar for Generalens Person, og Custines selv med de andre Conspirante skulde holdes fangne. - Danton meente, at Conventet ey længer kunde tage Custines Forhold i Tvivl, da Conde af Mangel paa Levnetsmidler havde maattet overgive sig, og Valenciennes var paa alle Sider omringet. Der var altsaa meer end Grund nok til at formere ham sin Proces. – Bazire lagde til, at Krigsministeren maatte meddele Conventet Custines Correspondence. Af denne vilde man snart see, hvorledes han holdt sin Armee i Beredskab, for at marchere Jnsurgenterne i Calvados til Hielp. Man vil deraf videre see, at han har udgivet de besynderligste Ord til Parolen, saasom: Condorcet, Constitution, Paris &c.; hvilket øiensynligen viiste, at hans Hensigt var at rykke imod Paris, for der at drive Condorcets Constitution igiennem. - Paa disse besynderlige Forestillinger besluttede da Conventet, at Custines skulde blive siddende i Arresten.
Kiøbenhavns Postrytter, 1793-08-09
Til de Fangne i Templetaarnet hører man i disse Dage ikke det ringeste. Nogle paastaae, at det herskende Parties Plan gaaer ud paa at redde Dronningen. Andre troe netop det Modsatte.
Kiøbenhavns Postrytter, 1793-08-09
Den saa kaldte christelige Armee er nu efter dens nye Seyer over General Santerre, hvorved den vandt 13 Mile Land og 40 Kanoner, voxet til 130000 Mand. Man læser her et sattrisk Brev, som Hovederne for bemeldte Armee skal have tilskrevet det Parisiske Municipalitet, og hvori de takke det for de fortræffelige Kanoner, det har overladt dem. De paastaae, at de allerede have faaet over 200.
Kiøbenhavns Postrytter, 1793-08-09
Aachen, den 29 Julii. Den forrige Commandant i Conde, Greve Chancelbliver nu udvexlet imod den af Franskmændene til Fange tagne Keyserlige General Moitel.
Kiøbenhavns Postrytter, 1793-08-09
General Custines Adjutant skal være emigreret og lykkeligen ankommet til Brüssel. Han havde formodentligen forudseet hans Generals Skjebne. – Den Custinske Armee meenes at blive fordeelt til andre Stæder.
Kiøbenhavns Postrytter, 1793-08-09
Haag, den 30 Julii. En fra Arveprindsen af Oranien den 29de affærdiget Coureer bragte i Dag vor Greffter Fagel den vigtige Efterretning, at Valenciennes den 28de havde ved Capitulation overgivet sig til Prindsen af Coburg. Da vore til Rhinen afsendte Kanoneerchalupper ey have kunne bruges imod Maynz, saa torde de maaskee nu blive anbragte imod andre Fæstninger, f. Ex. Elsass.
Kiøbenhavns Postrytter, 1793-08-09
Vor Charge d'Affaires i Maynz, der, saalænge Beleyringen varede, har opholdt sig i Frankfurt, er nu i Begreb med at bringe vores standsede Skibsfart paa Rhinstrømmen i Stand. Baade det Preussiske Krigscommissariat og Krigscassen ere allerede transporterte fra Frankfurt til Maynz.
Kiøbenhavns Postrytter, 1793-08-09
Admiral Mellwill har med 7 af vore Krigskibe faaet Ordre at gaae til det Middellandske Hav, for der at sørge for vor Coffardiefarts Sikkerhed, og bringe Freden med Algier i Stand.
Kiøbenhavns Postrytter, 1793-08-09
Brüssel, den 1 August. Saasnart den bedækte Vey og Hornverket udenfor Valenciennes var erobret, hvorved de Allierte mistede omtrent 200, men Franskmændene over 600 Mand, opfordrede Hertugen af York efter sin menneskekierlige Tænkemaade Fæstningen endnu eengang, og tilstod Commandanten 24 Timers Vaabenstilstand; efter hvilken Termins Forløb Capitulationen blev undertegnet, hvorefter Garnisonen i Dag udmarcherer med alle Honneurs, men maa paa Glaciet strække Gevær og lade sig afvæbne. Naar den derpaa har forbundet sig til, saalænge denne Krig varer, ikke at tiene imod de Allierte, marcherer den tilbage til Frankerige.
Kiøbenhavns Postrytter, 1793-08-09
Valenciennes har i de sidste 40 Dage udholdet den formeligste Beleyring. Foruden mange Mennesker har den kostet store Summer; thi hver 60pundig Bombe koster Keyseren 46 Gylden. Af den Calibre er der siden den 9 Julii imod Staden og Fæstningen skudt 24000 Stykker, foruden 60000 store Kanonkugler og 14000 Granater.
Kiøbenhavns Postrytter, 1793-08-09
Prindsen af Coburg driver sine Operationer saa stærkt, at han allerede den 29de har ladet Armeen forlade Valenciennes, for at indslutte Maubeuge og Quesnoy. Ogsaa imod Ryssel samles der en stor Magt.
Kiøbenhavns Postrytter, 1793-08-09
Hos Enken Nettine og Søn er her for Keiserlig Regning aabnet et Laan af to Milloner Gylden.
Kiøbenhavns Postrytter, 1793-08-09
Rotterdam, den 3 August. En af de fra Maynz udmarcherte Colonner skal være kommet i Skarmydsel med den Hessiske Escorte, og have holdt et slemt Huus med denne, til hvis Lykke Cavalleriet i Tide kom til Hielp. Til Straf skal, siger man, hver tiende Mand af bemeldte Colonne befordres til Evigheden.
Kiøbenhavns Postrytter, 1793-08-09
Kiøbenhavn, den 9 August. J Tallotteriets 509 Trækning i Wandsbeck, den 6 August udkom følgende Nummere.
Kiøbenhavns Postrytter, 1793-08-09
Den Kongelige Hof- og Stats-Calender for Aaret 1793, kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-08-09
Den aarlige Samling af de i Aaret 1792 udkomne Kongelige Forordninger, Placater &c.; kan nu tilkiøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-08-09
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkiøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1793-08-09
AVERTISSEMENTS. Mandagen den 9de September førstkommende bliver paa det Kongelige priviligerede Assistentshuus foretagen og holden Auction over endeel forfaldne og uindløste Pandter, som fra den 11te Januarii til den 12te Julii 1792 ere satte, bestaaende af Guld, Sølv, Silke, linnede og uldne Gangklæder og Tøy, samt Tin, Kobber og Messing m.v.; tillige bekiendtgiøres, at Kiøberne af de contrebande og til Udførsel af Landet bortsolgte Pandter, have ganske at rette sig efter Placaten af 30te December 1780, og at slige Pandter maae være udførte inden 3 Maaneder fra den Tid de til Toldboden, ere afgivne.
Kiøbenhavns Postrytter, 1793-08-09
Godt Maculatur=Papiir er tilkjøbs at bekomme i det Kongelige Bogtrykkerie for 7 Mk. Riiset.
Kiøbenhavns Postrytter, 1793-08-12
Kiøbenhavns Aar. No. men. Post-Tidender. gen. nu Mandagen, den 12 August. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1793-08-12
Archangel, den 1 Julii. Den skrækkelige Jldsvaade, med hvilken vor Stad den 26de Junii blev hiemsøgt, udbrød om Aftenen ved 8 Slet, greb meget hastigen om sig, og rasede til den følgende Dags Morgen Klokken 8. Hele Torvet, Justits=Bygningerne, Cathedralkirken og to andre Kirker, 877 numererte Huse, henved 300 Boder paa Torvet, mange smaae Sidebygninger, Stalde, Badstuer a. bleve i bemeldte korte Tid et Rov for Luen. Med største Besværlighed fik man reddet Resten, omtrent en Trediedeel af Staden, og transporteret Varer fra Magazinerne og Oplagshusene ud paa Søen. Endeel Mennesker have derved sat Livet til, og mange flere have faaet større eller mindre Skade.
Kiøbenhavns Postrytter, 1793-08-12
Jblant de afbrændte numererte Huse var der 8, som efter den nye Plan vare opbygte af Steen; de andre vare alle af Træe. Den afbrændte Plads udgiør omtrent 1 3/4 Werste i Længden, og over 1/4 i Breden. Egentligen kan man ikke nøye bestemme den totale Skade; men man anslaaer den til henimod 3 Millioner Rubler.